ຈະຈັດຂຶ້ນຄັ້ງທຳອິດບຸນມະໂຫລານກາເຟລາວ ທ້າຍເດືອນຕຸລາ
ງານບຸນມະໂຫລານກາເຟລາວຄັ້ງປະຖົມມະລືກຈະຈັດຂຶ້ນໃນວັນທີ 24 ຕຸລາ 2014 ນີ້ ທີ່ໂຮງແຮມເອລະວັນ ແຂວງຈຳປາສັກ ໂດຍປະຈຸບັນຄະນະຮັບ ຜິດຊອບໄດ້ສຸມໃສ່ການກະກຽມຄວາມພ້ອມຢ່າງເຄັ່ງຮ້ອນ.
ກອງປະຊຸມປຶກສາຫາລືຄວາມຄືບ ໜ້າຂອງການກະກຽມງານບຸນມະໂຫລານກາເຟລາວຄັ້ງປະຖົມມະລືກທີ່ ແຂວງຈຳປາສັກ ໄດ້ຈັດຂຶ້ນບໍ່ດົນຜ່ານມາທີ່ຫ້ອງການສະມາຄົມກາເຟລາວ ຊຶ່ງໃຫ້ກຽດເປັນປະທານຂອງທ່ານ ບົວສອນ ວົງສອງຄອນ ຮອງເຈົ້າແຂວງຈຳປາສັກ, ຫົວໜ້າຄະນະຊີ້ນຳລວມງານ ບຸນມະໂຫລານກາເຟລາວຄັ້ງປະຖົມມະລືກ, ທ່ານ ສີໜຸກ ສີສົມບັດ ປະທານສະມາຄົມກາເຟລາວ, ຮອງຫົວໜ້າຄະນະຊີ້ນຳລວມ, ທ່ານ ຄຳສີ ປ່ຽງວໍລະວົງ ເຈົ້າເມືອງປາກຊ່ອງຄະນະກຳມະການຊີ້ນຳລວມເຂົ້າຮ່ວມກອງປະຊຸມມີບັນດາທ່ານໃນຄະນະຊີ້ນຳ, ບັນດາທ່ານຫົວໜ້າ ແລະ ຮອງຫົວໜ້າອະນຸກຳມະການຮັບຜິດຊອບງານບຸນ, ບັນດາສະມາຊິກຂອງສະມາຄົມ, ຜູ້ປະກອບການຕ່າງໆລວມທັງໝົດ 39 ທ່ານ.
ກອງປະຊຸມຄັ້ງນີ້ ຈຸດປະສົງເພື່ອທົບທວນຄືນຄວາມຄືບໜ້າໃນການກະກຽມວຽກຂອງອະນຸກຳມະການຕ່າງໆ, ຮັບຮອງເອົາໂລໂກ້ຂອງງານບຸນມະໂຫລານກາເຟຄັ້ງປະຖົມມະລືກ, ກຳນົດແຂກທີ່ຈະເຂົ້າຮ່ວມງານທັງພາຍໃນ ແລະ ຕ່າງປະເທດ ແລະ ເພື່ອຮັບຮອງເອົາທີ່ປຶກສາ ແລະ ຜູ້ຮັບຈັດງານບຸນມະໂຫລານ.
ຜ່ານການຄົ້ນຄວ້າປຶກສາຫາລື ແລະ ປະກອບຄຳເຫັນຈາກບັນດາທ່ານທີ່ເຂົ້າ ຮ່ວມດ້ວຍຄວາມຮັບຜິດຊອບສູງ, ກອງປະຊຸມໄດ້ຕົກລົງເຫັນດີເປັນເອກະພາບຮັບຮອງເອົາສະຖານທີ່ຈັດງານບຸນມະ ໂຫລານກາເຟລາວຄັ້ງປະຖົມມະລືກທີ່ໂຮງແຮມເອລະວັນ, ກຳນົດເອົາວັນທີ 24 ຕຸລາ ເປັນມື້ເປີດງານບຸນມະໂຫລານກາເຟລາວ ແລະ ຮັບຮອງເອົາເຄື່ອງໝາຍໂລໂກ້ (LOGO) ຂອງງານບຸນມະໂຫລານ ຊຶ່ງມີຄວາມໝາຍເຖິງເອກະລັກຄວາມເປັນຊາດລາວ ແລະ ແຫຼ່ງກຳເນີດຂອງກາເຟລາວ ແລະ ວຽກສຳຄັນອື່ນໆອີກຈຳນວນໜຶ່ງ ເພື່ອໃຫ້ການຈັດງານສຳເລັດຕາມຄາດໝາຍ.
ລານິດ ສະຖາບັນໃໝ່ສ້າງບຸກຄະລາກອນທ່ອງທ່ຽວຕິດພັນກັບສາກົນ (6)
ລາວ-ໄທ ສືບຕໍ່ຮ່ວມມືດ້ານທະນາຄານ (8)
ອຸບັດເຫດທິດແລ້ວເສຍຊີວິດ 5 ຄົນ (9)
ເມືອງເຟືອງຕັ້ງເປົ້າໃຫ້ປະຊາຊົນ ມີລາຍຮັບສູງກວ່າ 10 ລ້ານກີບຕໍ່ປີ (3)
ບັນດາປະເທດພາກພື້ນ ຮ່ວມຫາລືການປະຕິບັດເປົ້າໝາຍສະຫັດສະວັດ (3)